Diari Oficial de la Generalitat Valenciana


Sumari del DOGV 3090, del 01-10-1997 (1997/10877)

DECRET 227/1997, de 2 de setembre, del Govern Valencià, pel qual accepta la cessió gratuïta de la propietat de l'immoble de 1.019,25 m2 de superfície situat a Sant Vicent del Raspeig, en la cantonada del carrer País Valencià amb la prolongació del carrer Bailén, destinat a la construcció de jutjats, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/09/02/227/dof/vci/html**

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10606


Data del document
:   02-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

3239 DECRET 227/1997, de 2 de setembre, del Govern Valencià, pel qual accepta la cessió gratuïta de la propietat de l'immoble de 1.019,25 m2 de superfície situat a Sant Vicent del Raspeig, en la cantonada del carrer País Valencià amb la prolongació del carrer Bailén, destinat a la construcció de jutjats, realitzada per l'ajuntament d'aquest municipi. [97/X10408]
  
L'Ajuntament de Sant Vicent del Raspeig, en sessió plenària del dia 22 de desembre de 1995, acordà la cessió gratuïta a la Generalitat Valenciana de la propietat de l'immoble situat al c/País Valencià, cantonada amb la prolongació del c/ Bailén, propietat de l'ajuntament.
  
La cessió es realitza amb la finalitat determinant que s'hi construesca un edifici destinat a jutjats.
  
A petició del director general de Justícia, actualment sotssecretari de Justícia de la Conselleria de Benestar Social, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 2 de setembre de 1997,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Sant Vicent del Raspeig, de l'immoble de 1.019,25 m2 de superfície situat en la partida Ràpita, que confronta: nord, en una façana de 37,25 m amb l'avinguda del País Valencià, amb xamfrà de 5 metres a la prolongació c/ Bailén; esquerra entrant en una longitud de 21,46 metres amb la prolongació c/ Bailén; dreta entrant en una longitud de 25 metres amb resta de la finca de la qual se segrega; fons, en una longitud de 40,77 metres amb resta de la finca de la qual se segrega.
  
Aquesta finca haurà de segregar-se de la inscrita amb el núm. 98 en l'Inventari Municipal de Béns, i es troba qualificada com a bé patrimonial.
  
Article 2
  
La cessió gratuïta efectuada per l'Ajuntament de Sant Vicent del Raspeig es fa amb la condició de destinar l'immoble a la construcció d'un edifici per a jutjats.
  
Article 3
  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 2 de setembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI